### 18.    Godkendelse af vedtægter for Knowledge Hub Zealand

**Åbent**

Sagsnr.: 326-2016-57896       J.nr.: 00.16.02           Dokumentnr.:
326-2016-393538

**Sagstype**

Beslutning.

**Resume og sagens baggrund**

I forbindelse med etableringen af ingeniøruddannelsen i
Kalundborg skal kommunen og regionen danne en forening, således at der bliver
en juridisk person/enhed, hvortil der kan oprettes et CVR-nummer og en
bankkonto inden den 31/12 2016. Hensigten er, at yderligere parter som
universiteter og virksomheder indtræder i foreningen i 1. kvartal 2017.

[adresse] har afsat 5 mio. kr. til Knowledge Hub
[adresse].

**Indstillinger**

Direktøren indstiller, at vedtægterne for foreningen
Knowledge Hub Zealand godkendes.

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

Her fremlægges vedtægter til foreningen bag Knowledge Hub
[adresse]. Vedtægterne er den formaliserede ramme for partnerskabet omkring at
opbygge et ingeniør- og naturfagligt uddannelses- og vidensmiljø i Kalundborg.

Herudover skal der oprettes en forening, således at der kan
oprettes et CVR-nummer og bankkonto, så de 5 mio. kr., [adresse] har
afsat, bliver overført til foreningen Knowledge Hub Zealand inden den 31/12
2016.

Vedtægterne vil blive fremlagt for partnerne i Knowledge Hub
[adresse] den 29/11 på et styregruppemøde i dette samarbejde.

Partnerne er UCSJ, RUC, [adresse], Novo Nordisk, EASJ,
KKR samt Styrelsen for Videregående Uddannelser. I første omgang stiftes
foreningen af Kalundborg Kommune og [adresse] med henblik på at øvrige
parter indtræder i 1. kvartal 2017.

Processen er, at regionen og kommunen underskriver
vedtægterne efter kommunalbestyrelsens godkendelse, så der kan iværksættes
oprettelse af CVR-nummer og bankkonto.

Der er mulighed for, at parterne på styregruppemødet den
29/11 kan beslutte ændringer til disse vedtægter samt ved deres underskrift
blive optaget i foreningen. Ved ændringer i vedtægterne, så fremlægges
vedtægterne til politisk godkendelse igen.

Vedtægterne fremlægges alene nu af hensyn til en godkendelse
inden 31/12 2016 og af hensyn til sagsbehandlingstiden i forbindelse med
godkendelsen af en forening, bankkonto og overførsel af tilskuddet på de 5 mio.
kr. fra [adresse].

Vedtægterne er udformet overordnet og for at sætte en retning
for foreningens projekt, men samtidig ikke fastere, end at foreningen
problemfrit kan udvikles undervejs, og der kan optages flere medlemmer
(universiteter, virksomheder mv.). Vedtægterne må altså ikke være hæmmende for
udviklingen, men skal være fleksible og overordnede.

**Økonomiske konsekvenser**

Ingen økonomiske konsekvenser.

**Direktionens møde den 21.
november 2016:**

Anbefales.

**Økonomiudvalgets møde den 23.
november 2016:**

Anbefales.

**Bilag**

|  |  |
| --- | --- |
| 326\_2016\_398926\_FORENINGEN\_KNOWLEDGE\_HUB\_ZEALAND\_MW\_[telefonnummer]\_FINAL | 326-2016-399145 |